તેનો પડછાયો અને પરાકાષ્ઠા તો પરિણામના દિવસ સુધી રહેવાના છે, પણ આ રોડ-શો, ભરબપોરના તડકા જેવા ભાષણો, આરોપ અને પ્રતિ આરોપો, ભદ્ર-અભદ્ર જે કહો તેની પરવા કર્યા વિનાના સંબોધનો, રેલી અને રેલાઓ, પત્રિકા અને પોસ્ટર્સ, મીડિયામાં દેખાડવામાં આવતી છોટી છોટી જાહેરાત - ફિલમો, ગીતો, સુત્રો, રોજની ‘મહા’ ચર્ચાઓ, મહામંથનો, મહાસંગ્રામના અહેવાલો, પ્રજા સાથેના વાર્તાલાપ, મુલાકાતો, ચુંટણી ઢંઢેરાઓ, સભા અને નુક્કડ સભાઓ. . . અહોહો, સંસદીય લોકતંત્રમાં દિલ્હીની સંસદમાં મોકલવાના પ્રતિનિધિઓ માટે કેવો અસબાબ છે ને કેટલો મોટો ખર્ચ થાય છે.